Thaçi: Nuk ka krizë humanitare në veriun e Kosovës
Kryeministri tha se po diskuton me komandantin e KFOR-it projekt-marrëveshjen KFOR-Beograd për tejkalimin e situatës në veriun e vendit.
Kryeministri i Kosovës, Hashim Thaçi tha sot se në Kosovë nuk ka krizë humanitare, ndërsa shprehu gatishmërinë e qeverisë së tij për të ndihmuar qytetarët në veriun e banuar me shumicë serbe. Ai i bëri këto komente në mbledhjen e qeverisë, pas një takimi me komandantin e forcave paqeruajtëse, gjeneralin gjerman Erhard Buhler , me të cilin është diskutuar mbi një projektmarrëveshje të hartuar nga KFOR-i dhe përfaqësuesit e qeverisë së Serbisë, për tejkalimin e gjendjes aktuale në veri. KFOR-i bëri të ditur mbrëmë se projektmarrëveshja parasheh që “”. Sipas kësaj marrëveshjeje “”. Por, marrëveshja trepikëshe u cilësua e papranueshme nga qeveria e Kosovës, vetëm pak kohë pas publikimit të saj. Kryeministri Hashim Thaçi, siç njoftoi kabineti i tij, gjatë natës është takuar me komandantin e KFOR-it për të diskutuar këtë situatë dhe siç thuhet, “”. Kryeministri Thaçi tha se edhe sot është takuar me komandantin e KFOR-it dhe siç tha ai, është sqaruar situata e krijuar pas zhvillimeve të mbrëmshme dhe është arritur mirëkuptim për hapat e mëtejshëm. “Shqetësimi ynë ndërlidhet me formulimet e raportuara për kriza dhe nevoja humanitare. Pikë së pari, në Kosovë nuk ka krizë humanitare. Politikanët nuk janë ata që përcaktojnë a ka krizë humanitare apo jo. Dje në Mitrovicë, të gjitha agjencionet e Kombeve të Bashkuara që merren me çështje humanitare kanë konkluduar që nuk ka asnjë lloj krize humanitare në veri. Më lejoni të them qartë, që ne nuk i kemi braktisur dhe nuk do t’i braktisim qytetarët tanë në veri. Ata janë shtetasit, qytetarët tanë, ne do t’u dalim në ndihmë dhe do të jemi afër tyre”, tha kryeministri Thaçi. Ndërkaq, zëvendëskryeministrja e Kosovës Mimoza Kusari Lila, njëherësh ministre e tregtisë dhe industrisë, tha se qeveria është pajtuar që në veri të hyjë një sasi prej 75 tonelatash me ndihma humanitare nga Serbia. “”, tha zonja Kusari Lila. Kryeninistri Thaçi përsëriti qëndrimin se nuk mund të ketë kthim në gjendjen e para 25 korrikut në vendkalimet kufitare, një kërkesë kjo e cila është vënë si kusht për largimin e bllokadave të vendosura nga serbët në rrugët veriore. “”, tha kryeministri Thaçi. Shefi i delegacionit te Serbisë në bisedimet me Kosovën Borisllav Stefanovic, ka deklaruar se shpreson që “”, ndërsa e ka cilësuar të dëmshëm qëndrimin e qeverisë së Kosovës. "", u ka deklaruar medieve serbe Borislav Stefanovic, duke shfaqur shpresën që projektmarrëveshja me KFOR-in, të fillojë të zbatohet në praktikë. Njësitë e posaçme të policisë së Kosovës, filluan më 25 korrik një operacion për vënien nën kontroll të dy vend kalimeve kufitare në veriun e banuar me shumicë serbe. Operacioni nxiti reagime të ashpra të banorëve serb të cilët ngritën barrikada në rrugët kryesore. Një pjesëtar i policisë u vra gjatë një sulmi mbi policinë në afërsi të Zubin Potokut, një komunë me shumicë serbe në veri, ndërsa njëri nga vendkalimet u dogj nga protestues serbë. Operacioni i policisë nuk u mbështet nga zyrtarët e Bashkimit Evropian të cilët thanë se ai u ndërmor pa këshillime paraprake me ta, ndërsa bënë thirrje për rifillimin e bisedimeve ndërmjet të Kosovës dhe Serbisë, të cilat qenë shtyrë për në muajin shtator. Forcat e KFOR-it u vendosën në vendkalimet kufitare pas trazirave të javës së kaluar duke i shpallur ato zona të kufizuara ushtarake. Që mbrëmë ka filluar operacioni i vendosjes së trupave shtesë të NATO-s që do t’u bashkohen forcave të KFOR-it në veri të Kosovës.